pythainlp/thaigov-v2-corpus-22032023 huggingface dataset:
วันเสาร์ที่ 4 มีนาคม 2566
04/03/2566
​ชี้แจงกรณีมีคำเตือนต่างชาติเที่ยวไทยให้ระวังอาหารมีส่วนผสมกัญชา ย้ำรัฐบาลโดยกระทรวงสาธารณสุขมีกฎหมายกำหนดให้ร้านอาหารขึ้นป้ายแจ้งเตือนผู้บริโภคให้ชัด หากฝ่าฝืนโทษปรับ 50,000 บาท
​ชี้แจงกรณีมีคำเตือนต่างชาติเที่ยวไทยให้ระวังอาหารมีส่วนผสมกัญชา ย้ำรัฐบาลโดยกระทรวงสาธารณสุขมีกฎหมายกำหนดให้ร้านอาหารขึ้นป้ายแจ้งเตือนผู้บริโภคให้ชัดเพื่อตัดสินใจเลือก หากฝ่าฝืนโทษปรับ 50,000 บาท
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ตามที่มีรายงานข่าวระบุถึงกรณีทางการของต่างประเทศได้มีคำเตือนประชาชนที่เดินทางเข้ามาท่องเที่ยวประเทศไทยให้ระมัดระวังการบริโภคอาหารที่มีส่วนผสมของกัญชาที่อาจพบได้โดยทั่วไปนั้น ขอชี้แจงว่ารัฐบาลโดยกระทรวงสาธารณสุขได้ดำเนินดูแลและควบคุมในเรื่องนี้อย่างรัดกุม มีกฎหมายกำหนดให้ร้านอาหารทุกแห่งที่จำหน่ายเมนูซึ่งมีส่วนผสมของกัญชา กัญชง ต้องดำเนินการปิดป้ายแสดงให้ลูกค้าทราบอย่างจัดเจน เพื่อให้ผู้บริโภครวมถึงนักท่องเที่ยวทราบและตัดสินใจเลือกได้ว่าจะรับประทานอาหารที่มีส่วนผสมนั้นหรือไม่ โดยหากเจ้าหน้าที่ตรวจพบว่ามีการฝ่าฝืนหรือไม่ปฏิบัติตาม จะมีโทษปรับ 50,000 บาท ตามพระราชบัญญัติ(พ.ร.บ.) การสาธารณสุข พ.ศ. 2535 และที่แก้ไขเพิ่มเติม (ฉบับที่ 3) พ.ศ. 2560
โดยรายละเอียดแนวทางปฏิบัติสำหรับผู้ประกอบการร้านอาหารจะอยู่ใน ประกาศกระทรวงสาธารณสุข เรื่อง หลักเกณฑ์ วิธีการ การควบคุมคุณภาพและการจัดการ สุขลักษณะของการจำหน่ายอาหารประเภทปรุงสำเร็จในสถานที่จำหน่ายอาหาร (ฉบับที่ 2) พ.ศ. 2565 มีผลบังคับตั้งแต่วันที่ 26 ส.ค. 2565 เป็นต้นมา
น.ส.ไตรศุลี กล่าวว่า ตามประกาศฯ ได้กำหนดให้ร้านอาหารที่มีการนำกัญชาหรือกัญชง มาเป็นส่วนประกอบต้องดำเนินการ ดังต่อไปนี้ 1) แสดงข้อความหรือป้ายสัญลักษณ์ว่าเป็นสถานที่จำหน่ายอาหาร ที่มีการใช้กัญชา หรือกัญชง เป็นส่วนประกอบ 2) แสดงรายการอาหารที่มีการใช้กัญชา หรือกัญชง เป็นส่วนประกอบ 3) แสดงข้อแนะนำความปลอดภัยในการบริโภค อาทิ บุคคลที่มีอายุต่ำกว่า 20 ปี สตรีมีครรภ์ และสตรีให้นมบุตร ควรงดเว้นรับประทาน, ถ้ามีอาการผิดปกติ ควรหยุดรับประทานทันที รีบพบแพทย์หากมีอาการรุนแรง, รับประทานแล้วเกิดอาการง่วง ซึม ให้หลีกเลี่ยงการขับขี่ยานพาหนะหรือทำงานเกี่ยวกับเครื่องจักรกล เป็นต้น (อ่านประกาศฉบับเต็ม : bit.ly/3ENUOti )
“ประกาศกระทรวงสาธารณสุขฯ เพื่อควบคุมให้ร้านอาหารจะต้องปิดป้ายแสดงให้ลูกค้าทราบกรณีมีเมนูกัญชานี้ ออกตามกฎกระทรวงสุขลักษณะของสถานที่จำหน่ายอาหาร พ.ศ. 2561 ซึ่งหากฝ่าฝืนไม่ปฏิบัติตามก็จะมีโทษปรับ 50,000 บาทตาม พ.ร.บ.การสาธารณสุขฯ” น.ส.ไตรศุลี กล่าว
น.ส.ไตรศุลี กล่าวว่า เพื่อให้ข้อมูลแก่นักท่องเที่ยวต่างชาติเกี่ยวกับนโยบายกัญชา กัญชง ทางการแพทย์และเพื่อเศรษฐกิจ ไม่สนับสนุนกัญชาเพื่อสันทนาการของไทย กระทรวงสาธารณสุขได้จัดทำคู่มือ ภาษาอังกฤษ “10 Things Tourists need to Know about cannabis in Thailand เผยแพร่แก่นักท่องเที่ยวต่างชาติ เพื่อให้เกิดความเข้าใจการใช้กัญชา กัญชงในประเทศไทยอย่างถูกต้อง โดยมีการเผยแพร่คู่มือทั้งบนเว็บไซต์กระทรวงสาธารณสุข (moph.go.th) ช่องทางของการท่องเที่ยวแห่งประเทศไทย (ททท.) ตลอดจนขอความร่วมมือการท่องเที่ยวจังหวัดและศูนย์นักท่องเที่ยวทั่วประเทศ เพื่อเผยแพร่ให้นักท่องเที่ยวที่เดินทางเข้าสู่ประเทศไทยทุกช่องทางรับทราบอย่างทั่วถึงด้วย (อ่านคู่มือฉบับเต็ม : https://bit.ly/3YgWBxO)
วันเสาร์ที่ 4 มีนาคม 2566
สธ.ระนอง เผยผลงาน Mobile Stroke Unit ออกรักษาผู้ป่วยหลอดเลือดสมองถึงในตลาด ช่วยผู้ป่วยพ้นภาวะวิกฤต กลับมาใช้ชีวิตได้ปกติ
นายแพทย์สาธารณสุขจังหวัดระนอง เผยความสำเร็จหน่วยโรคหลอดเลือดสมองเคลื่อนที่ (Mobile Stroke Unit) จากสถาบันประสาทวิทยา ขณะประจำการที่โรงพยาบาลระนอง 1 เดือน ได้ออกปฏิบัติการรักษาผู้ป่วยโรคหลอดเลือดสมองนำส่งจากอำเภอกระบุรี
ที่ตลาดกลางยางระนอง ช่วยให้ผู้ป่วยพ้นภาวะวิกฤติ ก่อนส่งรักษาต่อเนื่องจนหายเป็นปกติ
นายแพทย์นรเทพ อัศวพัชระ นายแพทย์สาธารณสุขจังหวัดระนอง เปิดเผยว่า ตามมาตรฐานการรักษา ผู้ป่วยโรคหลอดเลือดสมองต้องได้รับยาละลายลิ่มเลือดภายใน 4 ชั่วโมงครึ่ง ซึ่งจะช่วยลดการเกิดความพิการและเสียชีวิตได้ สถาบันประสาทวิทยา กรมการแพทย์ จึงได้เลือกจังหวัดระนองเป็นพื้นที่นำร่องในการพัฒนาต้นแบบการเข้าถึงการรักษาผู้ป่วยโรคหลอดเลือดสมองเชิงรุก โดยนำรถ Mobile Stroke Unit ของสถาบันประสาทวิทยา มาประจำการที่โรงพยาบาลระนอง เป็นเวลา 1 เดือน (1-28 กุมภาพันธ์ 2566) เพื่อเพิ่มประสิทธิภาพในการให้บริการ และเป็นต้นแบบให้แก่หน่วยงานเครือข่ายได้พัฒนาการดูแลรักษาผู้ป่วยโรคหลอดเลือดสมอง รวมทั้งการส่งต่อที่เป็นระบบและมีประสิทธิภาพ
นายแพทย์นรเทพ กล่าวต่อว่า ได้รับรายงานจาก นายแพทย์อรุณ สัตยาพิศาล ผู้อำนวยการโรงพยาบาลระนอง ถึงผลการปฏิบัติการของหน่วยโรคหลอดเลือดสมองเคลื่อนที่ (Mobile Stroke Unit) สถาบันประสาทวิทยา ว่าสามารถช่วยผู้ป่วยหลอดเลือดสมองจังหวัดระนองได้สำเร็จ เมื่อวันที่ 22 กุมภาพันธ์ 2566 โดยผู้ป่วย เป็นชายไทย อายุ 51 ปี ขณะขับรถที่อำเภอกระบุรี จังหวัดระนอง เกิดอาการผิดปกติ แขนขาข้างขวาอ่อนแรง พูดไม่ชัด ญาติจึงโทรแจ้งสายด่วน 1669 ทีมพยาบาล EMS โรงพยาบาลกระบุรี ได้เข้ารับผู้ป่วยที่จุดเกิดเหตุภายในเวลา 10 นาที พบผู้ป่วยแขนขาข้างขวาอ่อนแรง ยกได้เล็กน้อย พูดไม่ชัด ลิ้นแข็ง จึงรีบส่งตัวผู้ป่วย พร้อมทั้งประสานทีมแพทย์และพยาบาลประจำ mobile stroke unit ออกปฏิบัติการช่วยเหลือผู้ป่วย ณ ตลาดกลางยางระนอง ซึ่งอยู่ใกล้ที่สุด ใช้ระยะเวลาเดินทางเพียง 25 นาที แพทย์ได้ทำการ CT Scan และให้ยาละลายลิ่มเลือดบนรถ Mobile Stroke Unit ก่อนส่งต่อผู้ป่วยเข้ารับการดูแลต่อเนื่องที่โรงพยาบาลระนอง ซึ่งผู้ป่วยหลังได้รับยาอาการดีขึ้น แขนขาขวากลับมามีแรงปกติ พูดชัดเจน และใช้ชีวิตได้ตามปกติ
“สิ่งสำคัญที่สุดของผู้ป่วยโรคหลอดเลือดสมอง คือการเข้าถึงการรักษาที่รวดเร็วที่สุด ดังนั้น หากพบผู้ที่มีอาการปากเบี้ยว พูดไม่ชัด ชาบริเวณใบหน้า ปวดมึนศีรษะ แขนขาอ่อนแรง ตาพร่ามัวแบบเฉียบพลัน ขอให้รีบโทรแจ้งสายด่วน 1669 หรือนำส่งโรงพยาบาลใกล้บ้านทันที อย่ารอว่าอาการจะดีขึ้น เพราะยิ่งผู้ป่วยได้รับการรักษาเร็วเท่าใด ยิ่งลดความเสี่ยงของภาวะสมองขาดเลือด และลดความรุนแรงของการทุพพลภาพได้มากขึ้นเท่านั้น” นายแพทย์นรเทพ กล่าว
มีนาคม/9 ************************************************ 4 มีนาคม 2566
วันเสาร์ที่ 4 มีนาคม 2566
04/03/2566
​โฆษกรัฐบาลเผย นายกฯ มุ่งส่งเสริมการวางแผนเชิงพื้นที่ทางทะเล ใช้เทคโนโลยีผ่านระบบ “Marine GI Portal Platform” เพิ่มประสิทธิภาพการบริหารจัดการพื้นที่ทางทะเลและชายฝั่ง
​โฆษกรัฐบาลเผย นายกฯ มุ่งส่งเสริมการวางแผนเชิงพื้นที่ทางทะเล ใช้เทคโนโลยีผ่านระบบ “Marine GI Portal Platform” เพิ่มประสิทธิภาพการบริหารจัดการพื้นที่ทางทะเลและชายฝั่ง
วันนี้ (4 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ำการส่งเสริมการวางแผนเชิงพื้นที่ทางทะเลและชายฝั่งให้ครอบคลุมตามบริบทและสภาพการณ์ทางสิ่งแวดล้อม ซึ่งหน่วยงานที่เกี่ยวข้องรับแนวทางการทำงานตามนโยบายของนายกรัฐมนตรีมาปฏิบัติเป็นรูปธรรม สนับสนุนการใช้เทคโนโลยีผ่านระบบ Marine GI Portal Platform เพื่อการวางแผนเชิงพื้นที่ทางทะเลอย่างมีส่วนร่วม ซึ่งจะช่วยเพิ่มประสิทธิภาพการบริหารจัดการพื้นที่ รักษาระบบนิเวศ บูรณาการความร่วมมือได้อย่างครอบคลุมยิ่งขึ้น
โฆษกประจำสำนักนายกรัฐมนตรีกล่าวว่า ระบบ “Marine GI Portal Platform” เป็นความร่วมมือจาก สำนักงานพัฒนาเทคโนโลยีอวกาศและภูมิสารสนเทศ (องค์การมหาชน) (GISTDA) กระทรวงการอุดมศึกษา วิทยาศาสตร์ วิจัยและนวัตกรรม และกระทรวงทรัพยากรธรรมชาติและสิ่งแวดล้อม โดย GISTDA เป็นผู้พัฒนาระบบ Marine GI Portal Platform ซึ่งเป็นแพลตฟอร์มประเมินและติดตามระบบนิเวศทางทะเลและชายฝั่ง (https://portal.marineportal.gistda.or.th/#/?f=dataset) เพื่อเป็นศูนย์กลางเชื่อมโยงแลกเปลี่ยนคลังข้อมูลที่เกี่ยวข้องแบบเรียลไทม์ โดยจะนำข้อมูลภูมิสารสนเทศเข้ามาช่วยสนับสนุนให้เกิดการวางแผนเชิงพื้นที่ทางทะเลโดยเฉพาะ สามารถบอกข้อมูลที่ชัดเจนในรูปแบบแผนที่ (maps), ตาราง (tables), กราฟ (charts) และการสร้างเว็บไซต์เรื่องราว (Geostories) เพื่อนำเสนอ รวมถึงนำเข้าไฟล์ทั้งเอกสาร บทความ จากแหล่งข้อมูลต่างๆ เพื่อเปรียบเทียบ ให้ผู้ใช้ระบบสามารถทราบข้อมูลได้อย่างละเอียด
โดย Marine GI Portal Platform ประกอบด้วย 4 เครื่องมือสำคัญ คือ 1. คลังข้อมูลภูมิสารสนเทศทางทะเลและชายฝั่ง 2. เครื่องมือการวิเคราะห์ความขัดแย้งการใช้ประโยชน์เชิงพื้นที่ทางทะเล 3. เครื่องมือการวิเคราะห์ข้อมูลสถานภาพป่าชายเลนแบบอัตโนมัติ และ 4. เครื่องมือวิเคราะห์การรั่วไหลของคราบน้ำมันในทะเล โดยปัจจุบันมีการนำ Marine GI Portal ไปใช้งานในหลายด้าน อาทิ การรวบรวมข้อมูลจากสถานีเรดาร์ชายฝั่งอ่าวไทยและอันดามัน 24 สถานี ข้อมูลคุณภาพน้ำจากภาพถ่ายดาวเทียม งานสำรวจอนุรักษ์เพื่อศึกษาการมีอยู่ประชากรวาฬและโลมาเพื่อใช้ประเมินว่า ทะเลในย่านนั้นมีความอุดมสมบูรณ์หรือไม่ รวมไปถึงการคาดการณ์การเคลื่อนที่ของคราบน้ำมันในทะเลเพื่อหาแนวทางป้องกันและรับมือได้อย่างทันท่วงที
“นายกรัฐมนตรีคำนึงถึงการรักษาระบบนิเวศทางทะเลและพื้นที่ชายฝั่ง ซึ่งถือเป็นทรัพยากรธรรมชาติที่สำคัญของประเทศ สนับสนุนการพัฒนาโครงสร้างพื้นฐานด้านเทคโนโลยีภูมิสารสนเทศนำมาใช้เป็นเครื่องมือสำคัญในการประเมินและวิเคราะห์แผนการบริหารจัดการพื้นที่ทางทะเลและชายฝั่งให้มีประสิทธิภาพมากยิ่งขึ้น เพื่อให้สามารถวางแผนการใช้ประโยชน์พื้นที่ทางทะเลได้อย่างเป็นรูปธรรม ซึ่งการมีระบบ Marine GI Portal Platform จะเป็นคลังข้อมูลด้านผลประโยชน์ทางทะเลที่เข้าถึงได้ผ่านระบบเทคโนโลยีดิจิทัล เพื่อให้หน่วยงานที่เกี่ยวข้องตลอดจนประชาชนทั่วไปสามารถนำข้อมูลดังกล่าวไปประยุกต์ใช้และพัฒนาให้เกิดประโยชน์อย่างยั่งยืน ต่อยอดยังชนรุ่นหลัง เพิ่มประโยชน์ในการพัฒนาประเทศ” นายอนุชาฯ กล่าว
วันศุกร์ที่ 3 มีนาคม 2566
ข่าวสารการลงพื้นที่ตรวจราชการ จังหวัดพระนครศรีอยุธยา
วันศุกร์ที่ 3 มีนาคม 2566
​นายกรัฐมนตรีตรวจเยี่ยมสภาพเจดีย์ชัยมงคลเพื่อเตรียมการบูรณะ พร้อมสักการะสิ่งศักดิ์สิทธิ์วัดใหญ่ชัยมงคล เพื่อความเป็นสิริมงคล ในการลงพื้นที่ปฏิบัติราชการ จ.พระนครศรีอยุธยา
นายกฯ ตรวจติดตามโครงการก่อสร้างอาคารจัดแสดงเครื่องทองอยุธยาฯ แหล่งเรียนรู้ประวัติศาสตร์ไทยที่ทันสมัยได้มาตรฐานสากล สืบสานมรดกล้ำค่าโดดเด่นสู่สายตาชาวโลก ย้ำคนไทยร่วมภาคภูมิใจรากเหง้า เป็นเจ้าบ้านที่ดีสร้างความประทับใจแก่ผู้มาเยือน
​นายกฯ ตรวจเยี่ยมสภาพโบราณสถานวิหารพระมงคลบพิตร และวัดพระศรีสรรเพชญ์ เพื่อเตรียมการบูรณะ ชื่นชมทุกหน่วยงาน ช่วยกันดูแลรักษาโบราณสถานประวัติศาสตร์สำคัญของไทย
​​นายกฯ ตรวจติดตามโครงการปรับปรุงระบบชลประทานเจ้าพระยาฝั่งตะวันตก ตั้งเป้าระบายน้ำแนวเหนือ-ใต้สู่อ่าวไทย บริหารจัดการน้ำอย่างเป็นระบบ ยืนยันรัฐบาลมุ่งขับเคลื่อนประเทศทุกมิติ เพื่อคุณภาพชีวิตที่ดี ประชาชนมีความสุข
วันเสาร์ที่ 4 มีนาคม 2566
รมว. สุชาติ ส่ง รักษาการอธิบดีกรมพัฒน์ ลุยเขต EEC ยกระดับแรงงานภาคอุตสาหกรรม
รักษาการกรมพัฒน์ ตรวจติดตามพร้อมมอบแนวทางขับเคลื่อนแรงงานด้านเทคโนโลยีชั้นสูงป้อนอุตสาหกรรม EEC
วันเสาร์ที่ 4 มีนาคม 2566
ปลัด สธ. ชื่นชม รพ.แก่งกระจาน จัดระบบดูแลผู้ป่วยในพื้นที่ห่างไกล ใช้เครือข่ายสาธารณสุขร่วมดูแลประชาชนได้ครอบคลุม
ปลัดกระทรวงสาธารณสุข ชื่นชมโรงพยาบาลแก่งกระจาน จัดระบบดูแลผู้ป่วยตามบริบทพื้นที่ โดยเฉพาะกลุ่มเปราะบาง พื้นที่ห่างไกล ให้เข้าถึงการรักษาอย่างครอบคลุม สร้างเครือข่ายสาธารณสุขดูแลสุขภาพประชาชนผ่าน Tele Health
ช่วยผู้ป่วยติดบ้านติดเตียงและผู้พิการได้รับการดูแลครบ 100% วางระบบส่งต่อผู้ป่วยที่อยู่ห่างไกลร่วมกับชุมชน ช่วยให้ถึงมือแพทย์เร็วขึ้น
นายแพทย์โอภาส การย์กวินพงศ์ ปลัดกระทรวงสาธารณสุข กล่าวภายหลังการลงพื้นที่ตรวจเยี่ยมการดำเนินงานตามนโยบายของกระทรวงสาธารณสุข ที่โรงพยาบาลแก่งกระจาน จังหวัดเพชรบุรี ว่า อำเภอแก่งกระจานมีพื้นที่ขนาดใหญ่ประมาณ 40% ของจังหวัด อยู่ห่างไกลติดชายแดนประเทศเพื่อนบ้าน ทำให้มีข้อจำกัดเรื่องการเดินทางมารับบริการและการส่งต่อผู้ป่วย นอกจากประชากรในพื้นที่กว่า 33,000 คน ยังดูแลประชากรในเรือนจำ 2,192 คน และกลุ่มชาติพันธุ์ อีก 3,650 คน ซึ่งต้องขอชื่นชม แพทย์หญิงอนุธิดา ประทุม ผู้อำนวยการโรงพยาบาล ที่บริหารจัดการโรงพยาบาลให้สามารถเป็นที่พึ่งของประชาชนในพื้นที่ได้อย่างดี ทั้งการย้ายสิทธิการรักษาของประชากรในเรือนจำมาที่โรงพยาบาล การดูแลกลุ่มคนไทยไร้สิทธิและกลุ่มชาติพันธุ์ ทำให้ประชาชนสามารถเข้าถึงสวัสดิการการรักษาพยาบาลได้มากขึ้น
นายแพทย์โอภาสกล่าวต่อว่า โรงพยาบาลแก่งกระจานยังมีการพัฒนาระบบบริการให้สอดคล้องกับบริบทของพื้นที่ที่มีข้อจำกัดเรื่องการมารับบริการและการส่งต่อผู้ป่วย โดยสร้างเครือข่ายการรักษาผ่านระบบ Tele Health ร่วมกับ รพ.สต. 9 แห่ง สุขศาลาพระราชทาน 2 แห่ง และคลินิกปฐมภูมิ 4 แห่ง ที่กระจายอยู่ภายในอำเภอ เพื่อดูแลผู้ป่วยได้อย่างครอบคลุม ส่งผลให้ในปี 2565 ผู้ป่วยติดบ้านติดเตียง ผู้พิการ ได้รับการดูแลครบ 100% ส่วนผู้สูงอายุติดสังคมและกลุ่มเปราะบางได้รับการดูแลกว่า 90% ส่วนพื้นที่ห่างไกลใช้เวลาเดินทางไปกลับถึง 4 ชั่วโมง ได้ร่วมกับเครือข่ายชุมชนวางระบบนำส่งผู้ป่วยมาเปลี่ยนถ่ายให้รถโรงพยาบาลระหว่างทาง ช่วยลดระยะเวลาให้ผู้ป่วยถึงมือแพทย์เร็วขึ้น
ด้าน พญ.อนุธิดา กล่าวว่า ในระยะต่อไปมีแผนจะพัฒนาศักยภาพโรงพยาบาลให้ตอบสนองการบริการผู้ป่วยได้มากขึ้น เช่น จัดระบบ Tele Health ตามหมู่บ้านต่างๆ ที่อยู่ห่างไกลให้สามารถสื่อสารทางตรงกับโรงพยาบาลได้ทันที เพิ่มการรับส่งต่อผู้ป่วยเร่งด่วนฉุกเฉินด้วย Sky Doctor ซึ่งจะยิ่งลดระยะเวลาถึงมือแพทย์จาก 2 ชั่วโมง เหลือ 15 นาที ช่วยเพิ่มโอกาสการรอดชีวิตให้ผู้ป่วยในภาวะวิกฤต ส่วนพื้นที่ด้านรอยต่อจังหวัดประจวบคีรีขันธ์ จะประสานความร่วมมือกับโรงพยาบาลในจังหวัดประจวบคีรีขันธ์เพื่อให้เกิดการส่งต่อผู้ป่วยอย่างไร้รอยต่อ รวมทั้งจะพัฒนาให้สำนักงานสาธารณสุขอำเภอเป็นอีกหนึ่งหน่วยบริการดูแลส่งเสริมสุขภาพผู้สูงอายุ (Health Promotive and Preventive Clinic Elderly Care) มีระบบ Drive Thru ในการเจาะเลือด รับยา ซึ่งจะช่วยให้ผู้สูงอายุสามารถเข้าถึงบริการได้มากขึ้น พร้อมทั้งเตรียมปรับภาพลักษณ์โรงพยาบาลให้สวยงาม ทันสมัย ตอบสนองความต้องการประชาชนในทุกด้าน เพื่อให้ผู้มารับบริการประทับใจและกลับบ้านไปด้วยรอยยิ้ม
มีนาคม/10 ************************************************ 4 มีนาคม 2566
วันเสาร์ที่ 4 มีนาคม 2566
04/03/2566
​โฆษกรัฐบาลเผย นายกฯ ชื่นชม สวทช. ร่วมภาคเอกชน คิดค้นนวัตกรรมแก้ปัญหาราคามะนาวผันผวน ช่วยให้ผู้บริโภคเข้าถึงน้ำมะนาวสำเร็จรูปคุณภาพสูงราคาไม่แพง
​โฆษกรัฐบาลเผย นายกฯ ชื่นชม สวทช. ร่วมภาคเอกชน คิดค้นนวัตกรรมแก้ปัญหาราคามะนาวผันผวน ช่วยให้ผู้บริโภคเข้าถึงน้ำมะนาวสำเร็จรูปคุณภาพสูงราคาไม่แพง
วันนี้ (4 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรีเปิดเผยว่า รัฐบาลเน้นย้ำการแก้ไขปัญหาให้แก่เกษตรกรทุกกลุ่ม ตามหลักการทำงานที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเน้นย้ำมาโดยตลอด ใช้ทั้งการแก้ไขปัญหาระยะสั้นและระยะยาวโดยนำนวัตกรรมมาช่วยอำนวยความสะดวกในการแก้ไขปัญหา
ทั้งนี้ ต่อปัญหามะนาวราคาผันผวน นายกรัฐมนตรีชื่นชมสำนักงานพัฒนาวิทยาศาสตร์และเทคโนโลยีแห่งชาติ (สวทช.) ที่ได้คิดค้นร่วมกับภาคเอกชน พัฒนากระบวนการยืดอายุน้ำมะนาวคั้นสดแช่แข็งโดยคงกลิ่นและรสชาติที่เทียบเคียงกับน้ำมะนาวคั้นสด เพื่อช่วยให้ผู้ประกอบการร้านอาหารและผู้บริโภคมีโอกาสเข้าถึงน้ำมะนาวสำเร็จรูปคุณภาพสูงที่มีราคาใกล้เคียงกับการใช้มะนาวผลสดในช่วงราคาปกติ
โฆษกประจำสำนักนายกรัฐมนตรีเปิดเผยว่า ศูนย์นาโนเทคโนโลยีแห่งชาติ (นาโนเทค) สำนักงานพัฒนาวิทยาศาสตร์และเทคโนโลยีแห่งชาติ (สวทช.) ร่วมกับ บริษัทเชียงใหม่ไบโอเวกกี้ จำกัด พัฒนากระบวนการยืดอายุน้ำมะนาวคั้นสดแช่แข็งโดยใช้ชื่อว่า “มะนีมะนาว” ทำให้เก็บในช่องแช่แข็งได้นาน 2 ปี และเก็บในช่องแช่เย็นได้นาน 3 เดือน และยังคงมีกลิ่นและรสชาติใกล้เคียงกับน้ำมะนาวคั้นสด
ในส่วนของการแก้ไขปัญหาราคามะนาว นายกรัฐมนตรีได้สั่งการให้หน่วยงานที่เกี่ยวข้องดำเนินการอย่างรอบคอบ รัดกุมเพื่อดูแลทั้ง เกษตรกร ผู้ประกอบการ และผู้บริโภค โดยกระทรวงพาณิชย์ได้ประสานกับสมาคมตลาดกลาง ค้าส่งสินค้าเกษตรไทย เชื่อมโยงผลผลิตมะนาวจากตลาดกลาง ออกจำหน่ายในราคาขายส่ง ผ่านรถโมบายพาณิชย์ เพื่อเพิ่มทางเลือกให้กับผู้บริโภค ราคาที่นำมาขายปลีกให้ผู้บริโภค เฉลี่ยลูกละ 3 บาท เป็นราคาที่กรมได้เชื่อมโยงจากตลาดกลาง รับมาในราคาส่งและขายปลีกถึงมือประชาชน โดยไม่บวกกำไรเพิ่ม โดยรถโมบายจะวิ่งไปจำหน่ายในสถานที่ชุมชน 100 จุดทั่วกรุงเทพฯ ปริมณฑล เริ่มดำเนินการเมื่อวันที่ 23 กุมภาพันธ์ 2566
“นายกรัฐมนตรีมีแนวทางในการทำงานเพื่อแก้ไขปัญหาทั้งระยะสั้น และระยะยาว โดยใช้กลไกรัฐดูแลแก้ไขปัญหาให้ประชาชน ทุกกลุ่มอย่างครอบคลุม รวมทั้ง สนับสนุนการคิดค้น นวัตกรรมใหม่ๆ ให้ประเทศไทยก้าวทันโลก เพื่อแก้ไขปัญหาระยะยาว โดยในส่วนของการแก้ไขปัญหาราคามะนาวผันผวนนี้ นายกรัฐมนตรีขอบคุณหน่วยงานที่เกี่ยวข้องที่ได้ดำเนินการตามนโยบายอย่างเร่งด่วน และขอบคุณหน่วยงานด้านนวัตกรรมที่เกี่ยวข้อง ที่คำนึงถึงปัญหา และช่วยแก้ไขเพื่อให้เกิดเป็นทางเลือกของการบริโภคได้อีกช่องทางหนึ่ง หากทุกส่วนงานในประเทศร่วมมือกัน นายกรัฐมนตรีเชื่อมั่นว่าประเทศไทยจะสามารถเอาชนะได้ทุกปัญหาด้วยความร่วมมือ” นายอนุชาฯ กล่าว
วันอาทิตย์ที่ 5 มีนาคม 2566
05/03/2566
“ทิพานัน” ขอบคุณชาวสงขลา หนุน “พล.อ.ประยุทธ์”เป็นนายกฯ สะท้อนเชื่อมั่นตัวตนซื่อสัตย์ กล้าตัดสินใจ ชูผลงานพัฒนาสงขลาสู่ เขตพัฒนาเศรษฐกิจพิเศษชายแดน
“ทิพานัน” ขอบคุณชาวสงขลา หนุน “พล.อ.ประยุทธ์”เป็นนายกฯ สะท้อนเชื่อมั่นตัวตนซื่อสัตย์ กล้าตัดสินใจ ชูผลงานพัฒนาสงขลาสู่ เขตพัฒนาเศรษฐกิจพิเศษชายแดน
วันนี้(5มี.ค.66)น.ส.ทิพานันศิริชนะรองโฆษกประจำสำนักนายกรัฐมนตรีกล่าวถึงผลสำรวจศูนย์สำรวจความคิดเห็น“นิด้าโพล”สถาบันบัณฑิตพัฒนบริหารศาสตร์(นิด้า)เปิดเผยผลสำรวจของประชาชนเรื่อง“คนสงขลาเลือกพรรคไหน”โดยในหัวข้อบุคคลที่คนสงขลาจะสนับสนุนให้เป็นนายกรัฐมนตรีในวันนี้พบว่าอันดับ1คือพล.อ.ประยุทธ์จันทร์โอชานายกฯและรมว.กลาโหม26%ว่าขอบคุณชาวสงขลาที่สนับสนุน พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมที่ให้การสนับสนุนพล.อ.ประยุทธ์โดยให้เหตุผลเรื่องของความซื่อสัตย์สุจริตมีความเด็ดขาดกล้าตัดสินใจทำให้บ้านเมืองเกิดความสงบและต้องการให้บริหารประเทศอย่างต่อเนื่อง
น.ส.ทิพานันกล่าวว่าที่ผ่านมาพล.อ.ประยุทธ์เร่งขับเคลื่อนการพัฒนาคุณภาพชีวิตให้พี่น้องประชาชนทั่วประเทศมีความมั่นคงในทุกมิติไดยได้บูรณาการแก้ไขปัญหาความเดือดร้อนของประชาชนอย่างเป็นรูปธรรมควบคู่ไปกับนโยบายในการพัฒนาโดยเฉพาะพื้นที่จังหวัดสงลาเป็น1ใน10หวัดที่ขับเคลื่อนการพัฒนาเขตพัฒนาเศรษฐกิจพิเศษชายแดนโดยมีการบริหารจัดการพื้นที่พัฒนาที่ราชพัสดุเพื่อนำร่องการลงทุนซึ่งขณะนี้มีเอกชนและการนิคมอุตสาหกรรมแห่งประเทศไทย(กนอ.)ได้เช่าพื้นที่พัฒนาในเขตพัฒนาเศรษฐกิจพิเศษสงขลาเพื่อก่อสร้างนิคมอุตสาหกรรมแล้วเสร็จและล่าสุดและเมื่อวันที่18ตุลาคม2565ที่ผ่านมาคณะรัฐมนตรียังได้อนุมัติดำเนินงานก่อสร้างโครงการสะพานข้ามทะเลสาบสงขลาอำเภอกระแสสินธุ์จังหวัดสงขลา–อำเภอเขาชัยสนจังหวัดพัทลุงของกรมทางหลวงชนบทระยะเวลาก่อสร้าง3ปีตั้งแต่ปี2566-2568วงเงินรวมทั้งสิ้น4,841ล้านบาทเป็นค่าก่อสร้าง4,700ล้านบาทซึ่งเมื่อโครงการแล้วเสร็จจะช่วยเพิ่มประสิทธิภาพในการขนส่งลดระยะเวลาการเดินทางเชื่อมโยงการคมนาคมโลจิสติกส์สนับสนุนการขนส่งสินค้าและบริการรวมทั้งการท่องเที่ยวเพื่อยกระดับคุณภาพชีวิตของประชาชนให้ประชาชนอยู่ดีกินดี
“ผลโพลที่ออกมาสะท้อนว่าพี่น้องประชาชนเชื่อมั่นในตัวตนของพล.อ.ประยุทธ์และผลงานที่พล.อ.ประยุทธ์ได้ทำไปแล้วและหลายโครงการกำลังทำอยู่และมีแผนที่จะดำเนินการทำต่ออีกหลายโครงการในอนาคต”น.ส.ทิพานันกล่าว
---------
วันเสาร์ที่ 4 มีนาคม 2566
04/03/2566
โฆษกรัฐบาลเผยนายกรัฐมนตรีเข้าตรวจอาการปวดบวมที่มือด้านขวา แพทย์เข้าเฝือกอ่อนให้ และให้พักดูอาการ งดภารกิจไปต่างจังหวัด 5-7 วัน แต่ภารกิจที่ทำเนียบยังปฎิบัติหน้าที่ได้ตามปกติ
โฆษกรัฐบาลเผยนายกรัฐมนตรีเข้าตรวจอาการปวดบวมที่มือด้านขวา แพทย์เข้าเฝือกอ่อนให้ และให้พักดูอาการ งดภารกิจไปต่างจังหวัด 5-7 วัน แต่ภารกิจที่ทำเนียบยังปฎิบัติหน้าที่ได้ตามปกติ
วันนี้ (4 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรี เปิดเผยว่า วันนี้ได้เข้าเยี่ยม พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ที่โรงพยาบาลพระมงกุฏเกล้า โดยนายกรัฐมนตรีได้เดินทางไปที่โรงพยาบาลเพื่อให้แพทย์ตรวจดูอาการปวดบวม ที่มือด้านขวา ซึ่งมีอาการบวมในช่วงเช้าตั้งแต่ก่อนเดินทางไปราชการที่ จ. อุดรธานี เมื่อวันพฤหัสบดีที่ 2 มีนาคม 2566 ที่ผ่านมา และมีอาการต่อเนื่องจนถึงเมื่อวานนี้ที่ได้ไปราชการที่ จ. อยุธยา
แพทย์ที่ตรวจอาการนายกรัฐมนตรีได้ฉีดยารักษาอาการอักเสบ ให้ยาปฏิชีวนะ ใส่เฝือกอ่อน และให้เฝ้าดูอาการคืนนี้เป็นเวลาหนึ่งคืนเพื่อตรวจอย่างละเอียดอีกครั้งก่อนคาสดว่าจะอนุญาตให้กลับบ้านได้ในวันพรุ่งนี้
ทั้งนี้ แพทย์ที่ให้การรักษานายกรัฐมนตรีได้ให้คำแนะนำว่า ขอให้งดภารกิจที่จะต้องเดินทางไปยังสถานที่ต่างๆ 5-7 วันซึ่งจะทำให้ท่านนายกรัฐมนตรี มีความจำเป็นต้องยกเลิกภารกิจไปจังหวัดราชบุรี และจังหวัดสงขลาตามคำแนะนำของแพทย์ แต่อย่างไรก็ตามท่านนายกรัฐมนตรีจะยังปฎิบัติหน้าที่ที่ทำเนียบรัฐบาลตามปกติ ก่อนประเมินอาการอีกครั้ง สำหรับภารกิจในวันศุกร์ที่จะถึงนี้ ที่มีกำหนดการไปปฎิบัติราชการที่ต่างจังหวัด
“ท่านนายกรัฐมนตรีขอขอบคุณทุกๆคนที่ห่วงใย ส่งกำลังใจมาถึงท่านในทุกช่องทาง ยืนยันว่ายังมีสุขภาพใจที่ดีและมีสุขภาพกายที่ดี มีเพียงมือที่ยังปวดบวม ยังสามารถทำงาน และปฏิบัติหน้าที่ได้ แต่คงต้องยกเลิกบางภารกิจในการเดินทางไปต่างจังหวัดเพื่อให้เป็นไปตามคำแนะนำของแพทย์” นายอนุชาฯ กล่าว
วันอาทิตย์ที่ 5 มีนาคม 2566
05/03/2566
นายกฯ ห่วงใยสุขภาพประชาชน หลังเข้าสู่ฤดูร้อน กำชับ สธ.เฝ้าระวัง โรค เน้นย้ำทุกหน่วยราชการต้องสะอาด
นายกฯ ห่วงใยสุขภาพประชาชน หลังเข้าสู่ฤดูร้อน กำชับ สธ.เฝ้าระวัง โรค เน้นย้ำทุกหน่วยราชการต้องสะอาด
วันที่5มี.ค.66น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมห่วงใยประชาชนภายหลังกรมอุตุนิยมวิทยาประกาศการเข้าสู่ฤดูร้อนของประเทศไทยพ.ศ. 2566เริ่มตั้งแต่วันที่5มี.ค.เป็นต้นไปจึงได้กำชับให้กระทรวงสาธารณสุขเฝ้าระวังพร้อมแจ้งเตือนประชาชนเกี่ยวกับการดูแลสุขภาพเพื่อป้องกันโรคติดต่อที่มากับฤดูร้อนซึ่งส่วนใหญ่มักพบโรคที่เกิดจากการกินอาหารหรือดื่มน้ำที่มีเชื้อปนเปื้อนรวมไปถึงภัยสุขภาพจากความร้อนที่เพิ่มขึ้น
น.ส.ไตรศุลีกล่าวว่าสำหรับโรคที่มักพบในช่วงฤดูร้อนคือโรคติดต่อทางเดินอาหารและน้ำอาทิโรคอุจจาระร่วงไข้ไทฟอยด์หรือไข้รากสาดน้อยโรคอาหารเป็นพิษโรคอหิวาตกโรคโรคไวรัสตับอักเสบเอสามารถป้องกันได้ด้วยการการยึดหลักกินร้อนช้อนกลางล้างมือโดยกินอาหารที่ปรุงสุกใหม่ๆช้อนกลางส่วนตัว ล้างมือให้สะอาดด้วยน้ำและสบู่หรือแอลกอฮอลล์และต้องดื่มน้ำที่สะอาดด้วย
ส่วนภัยสุขภาพที่มักพบในช่วงหน้าร้อนที่ต้องให้การระมัดระวังเช่นกันไม่ว่าจะเป็นการเจ็บป่วยและเสียชีวิตจากภาวะอากาศร้อนผลกระทบต่อสุขภาพจากปัญหาหมอกควันการบาดเจ็บและเสียชีวิตจากการจมน้ำ
น.ส.ไตรศุลีกล่าวว่า นายกรัฐมนตรียังเน้นย้ำให้ทุกหน่วยงานราชการให้เข้มงวดในเรื่องของความสะอาดในการให้บริการประชาชนไม่ว่าจะเป็นสถานที่ราชการรวมไปถึงพื้นที่สาธารณะโดยพื้นที่ให้บริการประชาชนต้องมีความสะอาดเช่นพื้นที่รอรับบริการโรงอาหารห้องน้ำและขอให้ประชาชนดูแลสุขภาพอนามัยของตนเองด้วยวิธีที่ถูกต้องเพื่อป้องกันและควบคุมโรคติดต่อรวมถึงอันตรายจากการเจ็บป่วยหรือเสียชีวิตจากอากาศร้อน
------
วันอาทิตย์ที่ 5 มีนาคม 2566
05/03/2566
นายกรัฐมนตรีส่งกำลังใจผู้นำสตรีจังหวัดชายแดนใต้ หนุนก้าวสู่เวทีการเมือง ทำงานคู่ขนานผู้ชาย
นายกรัฐมนตรีส่งกำลังใจผู้นำสตรีจังหวัดชายแดนใต้ หนุนก้าวสู่เวทีการเมือง ทำงานคู่ขนานผู้ชาย
วันนี้(5มี.ค.66)นางสาวรัชดาธนาดิเรกรองโฆษกประจำสำนักนายกรัฐมนตรีในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้เปิดเผยว่านายกรัฐมนตรีพลเอกประยุทธ์จัทร์โอชาให้ความสำคัญกับบทบาทสตรีในการขับเคลื่อนประเทศทั้งด้านเศรษฐกิจและสังคมผ่านการมีบทบาททางการเมืองและมีส่วนร่วมในการตัดสินใจในการกำหนดนโยบายการพัฒนาต่างๆที่ช่วยตอบโจทย์การแก้ปัญหาอย่างตรงจุดด้วยประสบการณ์และมุมมองของผู้หญิงที่เสริมเติมและรอบด้านจะนำไปสู่การลดความเหลื่อมล้ำและยกระดับความเท่าเทียมของสังคมในทุกมิติ
รัฐบาลมุ่งเป้าส่งเสริมผู้นำสตรีในพื้นที่จังหวัดชายแดนใต้ให้มีส่วนร่วมและมีอำนาจในการตัดสินใจในกลไกต่างๆของชุมชนเช่นสภาตำบลประชาธิปไตยศูนย์ช่วยเหลือสังคมยุติธรรมชุมชน ร่วมเป็นเครือข่ายในการดูแลปกป้องคุ้มครองเด็กสตรีและกลุ่มเปราะบาง โดยเฉพาะส่งเสริมพลังสตรีจังหวัดชายแดนใต้ในการเป็นผู้นำศูนย์ประสานงานด้านเด็กและสตรีในจังหวัดชายแดนภาคใต้(ศป.ดส.)โดยศอ.บต.จัดการประชุมเชิงปฏิบัติการการส่งเสริมบทบาทสตรีในระดับหมู่บ้านเพื่อเป็นเครือข่ายในการดูแลเด็กสตรีและกลุ่มเปราะบางโดยนำร่อง2รุ่นจำนวนรวม140คนระหว่างวันที่2 - 4และ9-11มีนาคม2566ณโรงแรมเซาท์เทอร์นแอร์พอร์ตอำเภอหาดใหญ่จังหวัดสงขลา และระยะต่อไปจะจัดอย่างต่อเนื่อง
นางสาวรัชดากล่าวต่อว่าตนได้ร่วมบรรยายในการประชุมเชิงปฏิบัติการครั้งนี้ด้วยซึ่งพบว่าผู้เข้าอบรมทุกคนมีความตื่นตัวอย่างมากมีการแบ่งปันประสบการณ์ในการเข้าดูแลคนในชุมชนโดยเฉพาะช่วงการระบาดของไวรัสโควิด19 ซึ่งได้ข้อสรุปว่าผู้หญิงและผู้ชายมีมุมมองความต้องการที่ต่างกัน จำเป็นอย่างยิ่งที่จะต้องมีผู้หญิงร่วมในกลไกการตัดสินใจ ซึ่งจะตอบโจทย์ปัญหาของคนทุกกลุ่มอย่างรอบด้าน ให้ผลลัพธ์ของการดำเนินการต่างๆครอบคลุมทุกมิติ
ทั้งนี้นางสาวรัชดายังกล่าวด้วยว่าท่านนายกฯฝากมอบกำลังใจแก่ผู้นำสตรีและจะติดตามการทำงานโดยขอให้ทุกคนมีความเชื่อมั่นในศักยภาพตนเองในการเป็นผู้นำวันนี้เข้ามาช่วยกันดูแลทุกข์สุขคนในระดับท้องถิ่นเป็นผู้นำหมู่บ้านหรือตำบลในอนาคตก็หวังจะเห็นสตรีก้าวขึ้นสู่เวทีการเมืองระดับท้องถิ่นจังหวัดและระดับชาติมากขึ้นด้วย
—————
วันอาทิตย์ที่ 5 มีนาคม 2566
05/03/2566
​โฆษกรัฐบาลเผย นายกฯ เดินหน้าผลักดันนโยบายท่องเที่ยวรูปแบบคาร์บอนต่ำ ตามแนวคิด BCG เพื่อสังคมที่ยั่งยืน
​โฆษกรัฐบาลเผย นายกฯ เดินหน้าผลักดันนโยบายท่องเที่ยวรูปแบบคาร์บอนต่ำ ตามแนวคิด BCG เพื่อสังคมที่ยั่งยืน
วันนี้ (5 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนให้หน่วยงานภาครัฐและเอกชน ดำเนินงานด้านนโยบายการท่องเที่ยว โดยปฏิบัติตามแนวทางที่นายกรัฐมนตรีให้ความสำคัญ ซึ่งสอดคล้องกับโมเดลเศรษฐกิจ BCG (Bio-Circular-Green Economy) และสร้างสังคมคาร์บอนต่ำในการพัฒนาเศรษฐกิจ เพื่อสิ่งแวดล้อมที่ยั่งยืน เชื่อมั่นประเทศไทยมีแหล่งท่องเที่ยวที่น่าสนใจ สามารถส่งเสริมให้เกิดการพัฒนาทางด้านเศรษฐกิจไปพร้อมกับการดูแลรักษาทรัพยากรธรรมชาติและสิ่งแวดล้อม เพื่อพัฒนาประเทศไปสู่ความสมดุล ยั่งยืน
โฆษกประจำสำนักนายกรัฐมนตรี กล่าวว่าที่ผ่านมารัฐบาลสนับสนุนนโยบายที่ให้ความสำคัญกับการพัฒนาเพื่อความยั่งยืน ภายใต้แนวคิด BCG อาทิ การส่งเสริมเศรษฐกิจชีวภาพ (Bio Economy) การส่งเสริมเศรษฐกิจหมุนเวียน (Circular Economy) การส่งเสริมเศรษฐกิจสีเขียว (Green Economy) การส่งเสริมการใช้พลังงานสะอาด สนับสนุนการดำเนินงานการลดก๊าซเรือนกระจกของประเทศไทย ควบคู่ไปกับการท่องเที่ยว รวมทั้ง ได้จัดทำ Environment Map จัดทำระบบบัญชีเศรษฐกิจทรัพยากรธรรมชาติและสิ่งแวดล้อม จัดทำผังภูมินิเวศระดับภาค เพื่อส่งเสริมการใช้ประโยชน์ของทรัพยากรอย่างคุ้มค่า การพัฒนาการใช้ประโยชน์พื้นที่รองรับและลดผลกระทบต่อการเปลี่ยนแปลงภูมิอากาศ และการส่งเสริมสังคมคาร์บอนต่ำให้ครบทุกภูมิภาค ภายในปี 2570 นอกจากนี้ รัฐบาลยังดำเนินนโยบายบริหารจัดการอุทยานแห่งชาติและแหล่งท่องเที่ยวทางธรรมชาติ รวมทั้งเสริมสร้างการมีส่วนร่วมของภาคส่วนต่างๆ ในการดูแลรักษาสิ่งแวดล้อม และกระตุ้นการท่องเที่ยวแบบคาร์บอนต่ำ
“นายกรัฐมนตรี ให้ความสำคัญกับการดำเนินนโยบายการท่องเที่ยวอย่างยั่งยืน ภายใต้โมเดลเศรษฐกิจแบบใหม่ เพื่อบรรลุสู่เป้าหมายการพัฒนาอย่างยั่งยืน รักษาฐานทรัพยากรธรรมชาติของประเทศไว้ให้คงความอุดมสมบูรณ์ เพื่อส่งต่อถึงคนในรุ่นใหม่ในอนาคต รวมทั้ง ส่งเสริมเศรษฐกิจที่ยั่งยืนให้กับชุมชน ให้ประชาชนมีคุณภาพชีวิตที่ดีตามแนววิถีใหม่ ควบคู่กับทรัพยากรและสิ่งแวดล้อมที่ยั่งยืน เพื่อส่งต่อสภาพแวดล้อมที่ดีขึ้นให้กับลูกหลานของเราในอนาคต” นายอนุชาฯ กล่าว
วันอาทิตย์ที่ 5 มีนาคม 2566
05/03/2566
​โฆษกรัฐบาลเผย นายกฯ ชื่นชมหน่วยงานที่เกี่ยวข้อง ยกระดับมาตรฐานการขนส่งทางน้ำของไทย ตามมาตรฐาน IMO ได้รับเสียงชื่นชม
พร้อมยกไทยเป็นต้นแบบการเพิ่มประสิทธิภาพการปฏิบัติงานของประเทศสมาชิก
วันนี้ (5 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการตรวจประเมินประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme: IMSAS) ในฐานะที่ประเทศไทยเป็นสมาชิกขององค์การทางทะเลระหว่างประเทศ (International Maritime Organization: IMO) โดยจากผลการประเมิน นายกรัฐมนตรียินดีเป็นอย่างยิ่งที่ไทยดำเนินการได้ตามมาตรฐานของ IMO และได้รับความชื่นชมว่ามีระบบการปฏิบัติงานที่โดดเด่น ใช้เทคโนโลยีที่ทันสมัยเพื่อเพิ่มประสิทธิภาพในการปฏิบัติงาน ซึ่ง IMO จะนำไทยไปเป็นต้นแบบที่ดีให้แก่ประเทศสมาชิกต่อไป
โฆษกประจำสำนักนายกรัฐมนตรี กล่าวเพิ่มเติมว่า รัฐบาล โดยกรมเจ้าท่า กระทรวงคมนาคม ได้เข้าร่วมการตรวจประเมินจาก IMSAS ระหว่างวันที่ 20 - 27 กุมภาพันธ์ 2566 ที่ผ่านมา โดยจากการประเมิน ประเทศไทยดำเนินการได้ตามมาตรฐานของ IMO และได้รับความชื่นชมว่ามีระบบการปฏิบัติงานที่โดดเด่นในการใช้เทคโนโลยีที่ทันสมัยเพื่อเพิ่มประสิทธิภาพในการปฏิบัติงาน 4 เรื่อง ได้แก่ 1) การใช้เทคโนโลยีในการตรวจจับข้อบกพร่องของเครื่องหมายช่วยการเดินเรือ (Aids to Navigation: AtoN) 2) การนำระบบบูรณาการข้อมูลกิจการทางทะเล (Thai Integrated Shipping Information System: THISIS) มาใช้ในการจัดเก็บและวิเคราะห์ข้อมูล และกำกับดูแลการดำเนินการตามตัวชี้วัด (KPI) 3) การนำระบบ MSI Platform มาใช้ในการให้ข้อมูลด้านความปลอดภัยทางทะเล และบูรณาการข้อมูลร่วมกันระหว่างหน่วยงานต่าง ๆ ของไทย และ 4) การจัดตั้งศูนย์ปฏิบัติการควบคุมความปลอดภัยและการจราจรทางน้ำ ซึ่ง IMO ชื่นชมผลการดำเนินการของไทยและจะนำไปเป็นต้นแบบในการเพิ่มประสิทธิภาพการปฏิบัติงานของประเทศสมาชิกต่อไป
ทั้งนี้ โครงการตรวจสอบประเทศสมาชิกองค์การทางทะเลระหว่างประเทศภาคบังคับ เป็นมาตรการของ IMO ในการยกระดับการดำเนินการตามพันธกรณีของอนุสัญญาระหว่างประเทศด้านความปลอดภัยและการปกป้องคุ้มครองสิ่งแวดล้อมทางทะเล โดยผลการตรวจประเมินของ IMSAS จะเป็นการแจ้งถึงสิ่งที่ตรวจพบและข้อสังเกตเกี่ยวกับการดำเนินการในฐานะรัฐเจ้าของธง (Flag State) รัฐเจ้าของท่าเรือ (Port State) และรัฐชายฝั่ง (Coastal State) ให้ประเทศสมาชิกที่ถูกตรวจประเมินทราบ เพื่อนำสิ่งเหล่านั้นไปปรับปรุงและจัดทำแผนแก้ไขปรับปรุง (Corrective Action Plan: CAP) เพื่อยกระดับมาตรฐานด้านความปลอดภัยและสิ่งแวดล้อมทางทะเล โดยจะมีการตรวจสอบและติดตามการดำเนินการเป็นระยะเวลาทุก 7 ปี
“นายกรัฐมนตรีขอบคุณหน่วยงานที่เกี่ยวข้องทุกภาคส่วนที่ร่วมดำเนินการปรับปรุงมาตรฐานการเดินเรือ เพื่อความปลอดภัยและปกป้องสิ่งแวดล้อมมาอย่างต่อเนื่องและจริงจัง รวมถึงมีพัฒนาการที่เห็นได้ชัด และบูรณาการการทำงานระหว่างหน่วยงานทางทะเลที่เกี่ยวข้อง ตลอดจน ปฏิบัติตามแนวทางที่นายกรัฐมนตรีกำหนด นำเทคโนโลยีที่ทันสมัยมาเพิ่มประสิทธิภาพในการปฏิบัติงาน ซึ่งช่วยยกระดับมาตรฐานการขนส่งทางน้ำของประเทศไทยให้เป็นไปตามมาตรฐานของ IMO เป็นชื่อเสียง ภาพลักษณ์ที่ดีในระบบการปฏิบัติงานด้านการขนส่งทางน้ำของไทย ทั้งนี้ นายกรัฐมนตรีขอให้พัฒนามาตรฐานการขนส่งทางน้ำของไทยให้มีประสิทธิภาพและยั่งยืนต่อไป” นายอนุชาฯ กล่าว
วันอาทิตย์ที่ 5 มีนาคม 2566
‘รมช.มนัญญา’ เปิดงาน "เทศกาลควายไทย อุทัยธานี" ครั้งที่ 11
เปิดงาน "เทศกาลควายไทย อุทัยธานี" ครั้งที่ 11
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานพิธีเปิดงาน “เทศกาลควายไทย อุทัยธานี” ครั้งที่ 11 จัดขึ้นระหว่างวันที่ 4 - 5 มีนาคม 2566 ณ บริเวณเขื่อนวังร่มเกล้า จังหวัดอุทัยธานี วัตถุประสงค์ เพื่อให้เกษตรกรได้พบปะ เรียนรู้ แลกเปลี่ยนความคิดเห็นระหว่างเกษตรกรด้วยกัน ปราชญ์ด้านกระบือ และผู้ทรงคุณวุฒิ ตลอดจนเพื่อการอนุรักษ์ และใช้ประโยชน์ พัฒนาปรับปรุงพันธุ์กระบือของชาวอุทัยธานีให้ดียิ่งขึ้นไป รวมทั้งสร้างมูลค่าเพิ่มจากกระบือสวยงาม ช่วยกระตุ้นการซื้อขายกระบือในจังหวัดอุทัยธานี ให้มีปริมาณเพิ่มมากขึ้น ทั้งยังส่งเสริมให้เกษตรกรหันมาสนใจในการประกอบอาชีพการเลี้ยงกระบือ อนุรักษ์และใช้ประโยชน์จากกระบือมากขึ้น
รมช.มนัญญา กล่าวว่า กระทรวงเกษตรและสหกรณ์ ให้ความสำคัญกับภาคปศุสัตว์ โดยเฉพาะการเลี้ยงกระบือ ทั้งกระบือสวยงามและกระบือทั่วไป เนื่องจากเกษตรกรโดยส่วนใหญ่ในจังหวัดอุทัยธานีมีอาชีพทำนา อ้อยโรงงาน มันสำปะหลัง และข้าวโพดเลี้ยงสัตว์ ซึ่งอาชีพการเลี้ยงกระบือเป็นสินค้าเกษตรที่มีความสำคัญ 1 ใน 3 ของจังหวัดอุทัยธานี และยังเป็นอาชีพที่น่าสนใจ เพราะสามารถใช้วัสดุเหลือใช้ทางการเกษตรมาเป็นแหล่งอาหารได้ โดยกรมปศุสัตว์ได้เข้ามาส่งเสริมการเลี้ยงกระบือควบคู่ไปกับการทำแปลงพืชอาหารสัตว์พันธุ์ดี โดยเฉพาะหญ้าแพงโกลา และหญ้าอื่น ๆ ที่มีความเหมาะสมในสภาพพื้นที่ลุ่มนาข้าว เป็นการสร้างรายได้ในอาชีพนี้ได้เป็นอย่างดี
ทั้งนี้จากการจัดงานในทุก ๆ ปีที่ผ่านมา สามารถช่วยกระตุ้นให้การซื้อขายกระบือสวยงามและกระบือทั่วไปในจังหวัดอุทัยธานีมีปริมาณเพิ่มมากขึ้น รวมถึงการพัฒนาและปรับปรุงสายพันธ์ุกระบือ ทำให้ลูกกระบือที่เกิดมามีมูลค่าสูง โดยในปี 2565 พบว่า จังหวัดอุทัยธานีมีเกษตรกรผู้เลี้ยงกระบือ จำนวน 2,833 ราย จำนวนกระบือ 31,349 ตัว ปริมาณผลผลิตรวม 10,414 ตัว (กระบือสวยงาม 851 ตัว กระบือทั่วไป 9,427 ตัว) มูลค่ารวม 415.05 ล้านบาท (กระบือสวยงาม 85.1 ตัว กระบือทั่วไป 329.95 ตัว)
สำหรับภายในงานจัดให้มีการประกวดกระบือ ประกอบด้วย การประกวดกระบือลุ่มน้ำสะแกกรัง (เฉพาะกระบือในพื้นที่จังหวัดอุทัยธานี) จำนวน 20 รุ่น การประกวดกระบือทั่วไป จำนวน 20 รุ่น และการประกวดกระบือแกรนด์แชมป์ (Grand Champion) ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จำนวน 4 ถ้วย ประกอบด้วย กระบือลุ่มน้ำสะแกกรัง เพศผู้ เพศเมีย และกระบือทั่วไป เพศผู้ เพศเมีย ตามลำดับ นอกจากนั้นภายในงานยังจัดให้มีการแสดงนิทรรศการที่เกี่ยวข้องกับกระบือ การจำหน่ายสินค้าปศุสัตว์ และสินค้า OTOP อีกด้วย
วันอาทิตย์ที่ 5 มีนาคม 2566
สธ.เผยผลศึกษาค่าใช้จ่ายสาธารณสุขรับมือ "โควิด" 3 ปี รวม 444,294 ล้านบาท
กระทรวงสาธารณสุข เผยผลศึกษาไทยใช้จ่ายด้านสาธารณสุขรับมือ "โควิด" ปี 2563-2565 รวม 444,294 ล้านบาท กว่าครึ่งเป็นค่าบริการสุขภาพ ทั้งตรวจคัดกรอง รักษาพยาบาล ค่าฉีดวัคซีน รวม 260,174 ล้านบาท ตามด้วยค่าจัดซื้อ บริหารจัดการวัคซีน 77,987 ล้านบาท
กระทรวงสาธารณสุข เผยผลศึกษาไทยใช้จ่ายด้านสาธารณสุขรับมือ "โควิด" ปี 2563-2565 รวม 444,294 ล้านบาท กว่าครึ่งเป็นค่าบริการสุขภาพ ทั้งตรวจคัดกรอง รักษาพยาบาล ค่าฉีดวัคซีน รวม 260,174 ล้านบาท ตามด้วยค่าจัดซื้อ บริหารจัดการวัคซีน 77,987 ล้านบาท และค่าตอบแทน เยียวยา ชดเชย ค่าเสี่ยงภัย 57,499 ล้านบาท
นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ 11) ในฐานะประธาน คกก.ฯ MIU (MOPH Intelligence Unit) กล่าวว่า จากการศึกษาของโครงการประเมินเทคโนโลยีและนโยบายด้านสุขภาพ (HITAP) กระทรวงสาธารณสุข เกี่ยวกับการเงินการคลังสุขภาพเพื่อตอบสนองต่อการระบาดของโรคโควิด 19 ในประเทศไทย พบว่า แหล่งงบประมาณหลักด้านสาธารณสุขในการรับมือการระบาดของโรคโควิด 19 มาจากงบกลางและงบเงินกู้ กรอบวงเงิน 1 ล้านล้านบาท และ 5 แสนล้านบาท โดยค่าใช้จ่ายด้านสาธารณสุขเพื่อตอบสนองต่อการระบาดของโรคโควิด 19 ระหว่างปี2563-2565 รวมทั้งสิ้น 444,294 ล้านบาท เป็นค่าบริการสุขภาพที่เกี่ยวข้องกับโควิด 19 เช่น ค่าตรวจคัดกรอง ค่ารักษาพยาบาล ค่าฉีดวัคซีน เป็นต้น ในสัดส่วนมากที่สุดประมาณ 260,174 ล้านบาท คิดเป็นร้อยละ 59 ของค่าใช้จ่ายทั้งหมด ตามด้วยการจัดซื้อและบริหารจัดการวัคซีน รวม 77,987 ล้านบาท คิดเป็นร้อยละ 17 และค่าตอบแทน เยียวยา ชดเชย และเสี่ยงภัยสำหรับบุคลลากรทางการแพทย์และสาธารณสุข รวมถึงผู้มีหน้าที่เกี่ยวข้อง 57,499 ล้านบาท คิดเป็นร้อยละ 13 ส่วนที่เหลือเป็นค่ายาและวัสดุอุปกรณ์ทางการแพทย์ พื้นที่กักกันโรคแห่งรัฐ และองค์กรการวิจัยและพัฒนา ฯลฯ
นพ.รุ่งเรืองกล่าวต่อว่า สำหรับสถานะเงินบำรุงของโรงพยาบาลในสังกัดสำนักงานปลัดกระทรวงสาธารณสุข พบว่า เพิ่มมากขึ้นเมื่อเทียบกับสถานะเงินบำรุงก่อนการแพร่ระบาดของโรคโควิด 19 เช่นเดียวกับภาพรวมของรายได้และอัตราการเพิ่มของสินทรัพย์ของโรงพยาบาลเอกชนที่มีการปรับตัวเพิ่มขึ้น ซึ่งบ่งบอกว่าเงินที่อุดหนุนโรงพยาบาลและหน่วยงานที่เกี่ยวข้องทั้งหมดเพียงพอในการรับมือกับการระบาดของโรคโควิด 19 ส่วนภาวะล้มละลายจากค่าใช้จ่ายด้านสุขภาพของครัวเรือนไทยในช่วงที่มีการระบาดของโรคโควิด 19 พบว่าลดลงเมื่อเปรียบเทียบกับสถานการณ์ก่อนการระบาด โดยเฉพาะอย่างยิ่งครัวเรือนที่มีรายได้น้อยที่สุด พบว่า มีความเสี่ยงในการล้มละลายลดลงร้อยละ 30-33 อย่างไรก็ตาม แม้รัฐบาลพยายามสร้างกลไกการตัดสินใจด้านการคลังสุขภาพในช่วงการระบาดของโรคโควิด 19 ให้แตกต่างจากสถานการณ์ปกติ แต่กฎระเบียบและวิธีการใช้เงินไม่ได้แตกต่างจากกลไกเดิมมากนัก ส่งผลต่อความรวดเร็วในการตอบสนองต่อการระบาดของโรค
********************************** มีนาคม 2566
วันอาทิตย์ที่ 5 มีนาคม 2566
05/03/2566
รองนายกฯ อนุทิน ย้ำรัฐบาลให้ความสำคัญดูแลสุขภาพสตรีไทย สาธารณสุขดูแลครบให้วัคซีนป้องกันมะเร็งปากมดลูกฟรีมาตั้งแต่ปี 58  พร้อมบรรจุบริการตรวจคัดกรองในสิทธิบัตรทองในปี 63
รองนายกฯ อนุทิน ย้ำรัฐบาลให้ความสำคัญดูแลสุขภาพสตรีไทย สาธารณสุขดูแลครบให้วัคซีนป้องกันมะเร็งปากมดลูกฟรีมาตั้งแต่ปี 58  พร้อมบรรจุบริการตรวจคัดกรองในสิทธิบัตรทองในปี 63 ให้ประชาชนทุกระดับเข้าถึงบริการเท่าเทียม เข้าถึงการรักษารวดเร็วลดการเสียชีวิต
วันที่5มี.ค. 66น.ส.ไตรศุลีไตรสรณกุลรองโฆษกประจำสำนักนายกรัฐกมนตรีกล่าวว่าทุกวันที่8มี.ค.ของทุกปีเป็นวันสตรีสากลซึ่งเป็นวาระที่กระตุ้นให้ทุกภาคส่วนตระหนักถึงบทบาทและการให้ความคุ้มครองผู้หญิงนายอนุทินชาญวีรกูลรองนายกรัฐมนตรีและรมว.สาธารณสุขได้เน้นย้ำถึงนโยบายที่รัฐบาลให้ความสำคัญกับการดูแลสุขภาพการเข้าถึงบริการด้านสาธารณสุขของผู้หญิงจึงได้ยกระดับบริการป้องกันและคัดกรองโรคร้ายของผู้หญิงเช่นมะเร็งปากมดลูกซึ่งเป็นภัยคุกคามและเป็นสาเหตุการเสียชีวิตของผู้หญิงไทยเป็นอันดับ2รองจากมะเร็งเต้านมให้เป็นบริการพื้นฐานที่ประชาชนทุกระดับสามารถเข้าถึงได้ฟรี
นายอนุทินใช้โอกาสในช่วงใกล้วันสตรีสากลรณรงค์ให้ผู้หญิงไทยห่างไกลโรคมะเร็งปากมดลูกโดยเชิญชวนผู้หญิงไทยช่วงอายุ30-60ปีเข้ารับการคัดกรองมะเร็งปากมดลูกด้วยเอชพีวีดีเอ็นเอเทสต์(HPV DNA test)ที่สถานพยาบาลตามสิทธิได้ฟรีโดยไม่มีค่าใช้จ่ายโดยผู้มีสิทธิบัตรทองภายใต้หลักประกันสุขภาพแห่งชาติสามารถตรวจสอบหน่วยให้บริการได้หลายช่องทางได้แก่สายด่วนสปสช. 1330,ไลน์สปสช.ไลน์ไอดี@nhso,เฟซบุ๊คสำนักงานหลักประกันสุขภาพแห่งชาติ
ทั้งนี้หากใช้บริการแอปพลิเคชันเป๋าตังอยู่แล้วสามารถเข้าไปตรวจสอบสิทธิและหน่วยบริการใกล้บ้านได้ที่เมนู“กระเป๋าสุขภาพ”แล้วเข้าไปสิทธิสุขภาพดีป้องกันโรคจะพบเมนูตรวจคัดกรองมะเร็งสตรีซึ่งสามารถตรวจสอบหน่วยบริการและทำการนัดหมายล่วงหน้าผ่านแอปพลิเคชันได้เลย
น.ส.ไตรศุลีกล่าวว่าการให้บริการตรวจคัดกรองมะเร็งปากมดลูกได้รับความเห็นชอบให้บรรจุเป็นบริการอยู่ภายใต้หลักประกันสุขภาพแห่งชาติมาตั้งแต่ปี2563เพื่อให้บริการการตรวจคัดกรองโรคร้ายเข้าถึงประชาชนในทุกระดับหากพบอาการป่วยตั้งแต่ระยะแรกก็สามารถเข้ารับการรักษาตามสิทธิมีโอกาสหายขาดสูงลดโอกาสการเสียชีวิตในผู้หญิงลง
ทั้งนี้การเพิ่มสิทธิตรวจคัดกรองดังกล่าวเป็นการดำเนินการที่ครอบคลุมต่อเนื่องจากที่กระทรวงสาธารณสุขสำนักงานหลักประกันสุขภาพแห่งชาติ(สปสช.)และกระทรวงศึกษาธิการได้ร่วมกันดำเนินโครงการให้วัคซีนHPVเพื่อป้องกันมะเร็งปากมดลูกแก่นักเรียนชั้นประถมศึกษาปีที่5ในโรงเรียนทั่วประเทศฟรีโดยไม่มีค่าใช้จ่ายมาตั้งแต่ปี2558ต่อเนื่องมาจนถึงปัจจุบันซึ่งการให้ทั้งวัคซีนและตรวจคัดกรองแก่ผู้หญิงในวัยที่เหมาะสมนั้นจะช่วยป้องกันการเกิดโรคและให้การรักษาอย่างมีประสิทธิภาพและครอบคลุม
“รัฐบาลโดยกระทรวงสาธารณสุขและหน่วยงานที่เกี่ยวข้องเล็งเห็นความสำคัญในการดูแลสุขภาพผู้หญิงจากโรคร้ายต่างๆโดยโรคที่สามารถป้องกันได้อย่างมะเร็งปากมดลูกก็ได้รับบรรจุอยู่ในหลักประกันสุขภาพพื้นฐานไม่ต้องเสียค่าใช้จ่ายทั้งการให้วัคซีนการตรวจคัดกรองเพื่อให้ประชาชนทุกระดับเข้าถึงบริการอย่างเท่าเทียม”น.ส.ไตรศุลีกล่าว
————
วันจันทร์ที่ 13 มีนาคม 2566
ปล.กห. นำกำลังพล สป. ปฏิบัติธรรม จิตผ่องใส ใจเป็นสุข เพื่อถวายเป็นพระราชกุศลฯ
...
(10 มีนาคม 2566 เวลา 09.30 น.) พลเอก สนิธชนก สังฆจันทร์ ปลัดกระทรวงกลาโหม เป็นประธานการจัดกิจกรรมปฏิบัติธรรมเทิดทูนสถาบันพระมหากษัตริย์ ถวายเป็นพระราชกุศลแด่ สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ ห้องพินิตประชานาถ ในศาลาว่าการกลาโหม
โดยมีผู้เข้าร่วมปฏิบัติธรรม จำนวน 89 นาย ประกอบด้วยข้าราชการ ลูกจ้าง พนักงานราชการ ในสังกัดสำนักงานปลัดกระทรวงกลาโหม และครอบครัว รวมทั้งพนักงานองค์การสงเคราะห์ทหารผ่านศึก โดยผู้ปฏิบัติธรรมจะได้ศึกษาและปฏิบัติธรรมตามหลักคำสอนในพระพุทธศาสนา ตลอดจนเป็นการปลูกจิตสำนึกให้กับกำลังพลทุกระดับในด้านคุณธรรมและจริยธรรมความดีงาม ความถูกต้องให้เป็นหลักธรรมประจำใจ ประพฤติปฏิบัติจนเกิดเป็นนิสัย ซึ่งเป็นสิ่งที่มีประโยชน์ต่อตนเองและหน่วยงาน รวมทั้งนำธรรมะมาใช้ในการทำงานอย่างมีความสุข
วันจันทร์ที่ 13 มีนาคม 2566
13/03/2566
“ปลัดฯ ณัฐพล” ร่วมแสดงความยินดีวันคล้ายวันสถาปนา “ดีพร้อม” ครบ 81 ปี พร้อมเยี่ยมชมบูธและให้กำลังใจผู้ประกอบการ “อุตสาหกรรมแฟร์ ช็อป ชิม แชร์”
ปลัดกระทรวงอุตสาหกรรม ร่วมแสดงความยินดีวันคล้ายวันสถาปนา “ดีพร้อม” ครบ 81 ปี พร้อมเยี่ยมชมบูธและให้กำลังใจผู้ประกอบการ “อุตสาหกรรมแฟร์ ช็อป ชิม แชร์”
เมื่อวันที่ 10 มีนาคม 2566 เวลา 11.00 น. ดร.ณัฐพล รังสิตพล ปลัดกระทรวงอุตสาหกรรม เข้าร่วม พิธีทำบุญ เนื่องในวันสถาปนากรมส่งเสริมอุตสาหกรรม ครบ 81 ปี กรมส่งเสริมอุตสาหกรรม หรือ ดีพร้อม (DIPROM) และเยี่ยมชมบูธพร้อมให้กำลังใจผู้ประกอบการในงาน อุตสาหกรรมแฟร์ ช็อป ชิม แชร์ (DIPROM Marketplace Festival) โดยมีนายใบน้อย สุวรรณชาตรี อธิบดีกรมส่งเสริมอุตสาหกรรม ให้การต้อนรับ พร้อมด้วย นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม คณะผู้บริหาร ข้าราชการ และพนักงานราชการ เข้าร่วมงานดังกล่าวด้วย ณ อาคารกรมส่งเสริมอุตสาหกรรม
กรมส่งเสริมอุตสาหกรรม ก่อตั้งขึ้นเมื่อปี พ.ศ. 2485 อย่างไรก็ตามงานด้านการส่งเสริมอุตสาหกรรมได้เริ่มขึ้นตั้งแต่ประมาณปี พ.ศ. 2479 ซึ่งขณะนั้นเป็นช่วงที่เกิดภาวะสงครามทำให้สิ่งของอุปโภค บริโภคขาดแคลน รัฐบาลจึงส่งเสริมการผลิตสินค้าอุปโภคบริโภคภายในประเทศให้มากขึ้น เพื่อลดการนำเข้าจากต่างประเทศ ต่อมาในปี พ.ศ.2485 กองอุตสาหกรรม กรมพาณิชย์ กระทรวงเศรษฐการได้ถูกยกฐานะขึ้นเป็น กรมส่งเสริมอุตสาหกรรม สังกัดกระทรวงอุตสาหกรรม มีหน้าที่หลักในการส่งเสริมการประกอบการอุตสาหกรรม จนถึงปัจจุบัน
สำหรับงานอุตสาหกรรมแฟร์ “ช็อป ชิม แชร์ DIPROM Marketplace Festival” จัดขึ้นภายใต้ กิจกรรม DIPROM Marketeer เพื่อจำหน่ายสินค้าและบริการของผู้ประกอบการอย่างครบวงจร รวมถึงต่อยอดองค์ความรู้ผู้ประกอบการด้วยการสร้างตลาดแบบ Hybrid ทั้งออนไลน์และออฟไลน์ในรูปแบบคู่ขนานผ่านการจัดงานอุตสาหกรรมแฟร์ ตลอดจนเป็นการเพิ่มช่องทางการจัดจำหน่ายและสร้างรายได้ให้ผู้ประกอบการที่อยู่บนแพลตฟอร์มดีพร้อมมาร์เก็ตเพลส (DIPROM Marketplace) ทั้งผู้ประกอบการกลุ่มผลิตภัณฑ์อาหารและเครื่องดื่ม กลุ่มผลิตภัณฑ์สมุนไพร สปา เครื่องหอม กลุ่มสินค้าเครื่องประดับ และกลุ่มสินค้าเสื้อผ้าเครื่องนุ่งห่ม รวมกว่า 80 ร้านค้า โดยงานดังกล่าวจัดขึ้นระหว่าง 8-10 มีนาคม 2566 ณ บริเวณลานจอดรถและห้องนิทรรศการ ชั้น 1 อาคารกรมส่งเสริมอุตสาหกรรม (DIPROM Headquarter)
วันจันทร์ที่ 13 มีนาคม 2566
รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ำตาลทราย ครั้งที่ 3/2566
รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ำตาลทราย ครั้งที่ 3/2566
วันจันทร์ที่ 13 มีนาคม พ.ศ. 2566 เวลา 14.00 น. นายสุรเดช สมิเปรม รองปลัดกระทรวงเกษตรและสหกรณ์ เข้าร่วมการประชุมคณะกรรมการอ้อยและน้ำตาลทราย ครั้งที่ 3/2566 ในฐานะกรรมการ (ผู้แทนกระทรวงเกษตรและสหกรณ์) ณ ห้องประชุม อก. 1 ชั้น 2 สำนักงานปลัดกระทรวงอุตสาหกรรม โดยมี นายณัฐพล รังสิตพล ปลัดกระทรวงอุตสาหกรรม เป็นประธานการประชุมฯ
ทั้งนี้ ที่ประชุมได้หารือและพิจารณาในประเด็น ดังนี้
1) เห็นชอบการการกำหนดปริมาณน้ำตาลทรายที่ให้โรงงานผลิตในฤดูการผลิตปี 2565/2566 (บัญชีจัดสรรปริมาณน้ำตาลทรายครั้งที่ 2)
2) เห็นชอบหลักการในการประกาศกำหนดวันสิ้นสุดการหีบอ้อยผลิตน้ำตาลทราย ตามความในมาตราที่ 17 (11) แห่งพระราชบัญญัติอ้อยและน้ำตาลทรายพ.ศ. 2527
วันจันทร์ที่ 13 มีนาคม 2566
“สาธิต” หนุนจัดกิจกรรม “WORLD ORAL HEALTH DAY 2023” เพื่อสุขภาพช่องปากที่ดีของคนไทย
รัฐมนตรีช่วยว่าการกระทรวงสาธารณสุข สนับสนุนการจัดกิจกรรม WORLD ORAL HEALTH DAY 2023 โดยทันตแพทยสมาคมแห่งประเทศไทย ในพระบรมราชูปถัมภ์ ร่วมกับองค์กรภาคีเครือข่าย จัดขึ้นครั้งแรกในประเทศไทยเพื่อสร้างความตระหนักการดูแลสุขภาพช่องปากให้กับประชาชน
รัฐมนตรีช่วยว่าการกระทรวงสาธารณสุข สนับสนุนการจัดกิจกรรมWORLD ORAL HEALTH DAY 2023 โดยทันตแพทยสมาคมแห่งประเทศไทย ในพระบรมราชูปถัมภ์ ร่วมกับองค์กรภาคีเครือข่าย จัดขึ้นครั้งแรกในประเทศไทยเพื่อสร้างความตระหนักการดูแลสุขภาพช่องปากให้กับประชาชน พร้อมรณรงค์ให้ “ทุกวันที่ 20 มีนาคม ของทุกปี เป็นวันสุขภาพช่องปากโลก”
วันนี้ (13 มีนาคม 2566) ที่ โรงแรมเซ็นทาราแกรนด์ เซ็นทรัล ลาดพร้าว กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ร่วมการแถลงข่าวจัดกิจกรรมWORLD ORAL HEALTH DAY 2023 ของประเทศไทย โดยทันตแพทยสมาคมแห่งประเทศไทย ในพระบรมราชูปถัมภ์ ร่วมกับองค์กรภาคีเครือข่ายกว่า 20 หน่วยงาน เพื่อสร้างความตระหนักการดูแลสุขภาพช่องปากให้กับประชาชน และมีคุณภาพชีวิตที่ดีในอนาคต พร้อมกล่าวปาฐกถาพิเศษ ว่า สุขภาพอนามัยในช่องปากมีความสําคัญอย่างยิ่งต่อสุขภาพโดยรวมของประชาชนและเป็นพื้นฐานสําคัญในการดูแลสุขอนามัยเบื้องต้น ทั้งนี้ โรคและปัญหาสุขภาพในช่องปากเกิดขึ้นได้ในทุกกลุ่มวัย แม้ว่าจะสามารถป้องกันได้แต่ก็ยังพบว่ามีผู้ป่วยโรคในช่องปากและสภาวะอื่นๆ ที่เป็นปัญหา ซึ่งนอกจากสร้างความทุกข์ทรมานให้กับผู้ป่วยจนส่งผลกระทบต่อการดําเนินชีวิตแล้ว ยังส่งผลต่อสุขภาพร่างกายและจิตใจโดยรวมด้วย
ดร.สาธิต กล่าวต่อว่า จากการประชุมสมัชชาสหประชาชาติ สมัยสามัญ ครั้งที่ 74 ณ สํานักงานใหญ่สหประชาชาติ นครนิวยอร์ค สหรัฐอเมริกา เมื่อวันที่ 23 กันยายน 2562 ได้บรรจุให้ “สุขภาพช่องปาก” อยู่ในปฏิญญาทางการเมืองว่าด้วยหลักประกันสุขภาพถ้วนหน้าของสหประชาชาติ โดยทุกประเทศต้องยกระดับการเข้าถึงบริการด้านสุขภาพช่องปาก และลดความเหลื่อมล้ำในการเข้าถึงการรักษา เพื่อแก้ปัญหาสุขภาพในช่องปากให้กับประชากรโลกได้อย่างยั่งยืน สําหรับประเทศไทย กระทรวงสาธารณสุขได้ให้ความสําคัญในเรื่องดังกล่าว โดยมีนโยบายมุ่งเน้นการพัฒนาคุณภาพบริการทางทันตกรรม ทั้งการสร้างเสริมและป้องกันโรค รวมถึงการสร้างความเสมอภาคในการรักษาอย่างต่อเนื่อง เพื่อให้ประชาชนได้รับการดูแลด้านสุขภาพช่องปากอย่างเท่าเทียม พร้อมส่งเสริม
ให้ประชาชนมีสุขภาพช่องปากที่ดีตลอดชีวิต
กิจกรรมWORLD ORAL HEALTH DAY 2023 ประเทศไทยได้จัดขึ้นเป็นครั้งแรก โดยองค์กรวิชาชีพทันตกรรม องค์กรสุขภาพภาครัฐ และภาคีเครือข่าย จะร่วมกิจกรรมรณรงค์พร้อมกันทั่วประเทศ ในวันที่ 20 มีนาคมนี้ และให้ “ทุกวันที่ 20 มีนาคม ของทุกปี เป็นวันสุขภาพช่องปากโลก” โดยมีกิจกรรมที่หลากหลาย อาทิ การรณรงค์ผ่านโซเชียลมีเดีย, การจัดบริการทันตกรรมฟรี, การจัดกิจกรรมส่งเสริมความรู้, การจัดโปรโมชั่นลดราคาผลิตภัณฑ์สุขภาพช่องปาก เพื่อให้ประชาชนได้เข้าถึงผลิตภัณฑ์ที่มีคุณภาพ หรือกิจกรรมอื่นๆ ตามบริบทของแต่ละพื้นที่และจะมีการส่งรายงานภาพรวมกิจกรรมของประเทศไทยไปแข่งขันในระดับโลกด้วย
“นับเป็นการเริ่มต้นที่ดี ที่ทุกภาคส่วนได้ร่วมกันขับเคลื่อนและปลุกกระแสเรื่องสุขภาพช่องปากให้เป็นวาระระดับโลก ซึ่งกระทรวงสาธารณสุขพร้อมให้หน่วยงานในสังกัดทั้งส่วนกลางและส่วนภูมิภาค ร่วมรณรงค์และจัดบริการทันตกรรมให้กับประชาชนในพื้นที่ พร้อมสื่อสารสร้างการรับรู้ถึงความสําคัญของการดูแลสุขภาพอนามัยในช่องปากของตนเอง เพื่อสุขภาพโดยรวมที่ดี” ดร.สาธิตกล่าว
************************************************ 13 มีนาคม 2566
วันจันทร์ที่ 13 มีนาคม 2566
พม. จับมือเครือข่าย ช่วยกลุ่มเปราะบางรับบริการทันตกรรมฟรี ในโครงการ Smiles for Everyone Thailand (SFET)
พม. จับมือเครือข่าย ช่วยกลุ่มเปราะบางรับบริการทันตกรรมฟรี ในโครงการ Smiles for Everyone Thailand (SFET)
วันนี้ (13 มี.ค. 66) เวลา 09.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานทันตกรรมจิตอาสาเพื่อกลุ่มเปราะบาง โครงการ Smiles for Everyone Thailand (SFET) จัดขึ้นโดยมูลนิธิสงเคราะห์ชาวไทย ร่วมกับอาสาสมัครทันตแพทย์ คริสตจักรวัฒนา และสมาคม YWCA กรุงเทพฯ เพื่อให้บริการทันตกรรม ได้แก่ อุดฟัน ถอนฟัน ขูดหินปูน และเคลือบฟลูออไรด์ รวมทั้งบริการฉีดวัคซีนโควิด - 19 และตรวจอัลตราซาวด์มะเร็ง โดยไม่คิดค่าใช้จ่าย แก่ประชาชนกลุ่มเปราะบางทั้งชาวไทยและชาวต่างประเทศ ได้แก่ เด็กเล็กในสถานรองรับของกระทรวง พม. คนพิการ ผู้สูงอายุ ผู้ยากไร้ ผู้ดอยโอกาส คนไร้สิทธิ์ และกลุ่มชาติพันธุ์ เป็นต้น ทั้งนี้ นางสาวแรมรุ้ง วรวัธ รองปลัดกระ ทรวง พม. นางจตุพร โรจนพานิช อธิบดีกรมกิจการเด็กและเยาวชน คณะผู้บริหารกระทรวง พม. นายธงชัย ประดับชนานุรัตน์ ประธานมูลนิธิสงเคราะห์ชาวไทย และนางสาวลานทิพย์ ทวาทศิน นายกสมาคม YWCA กรุงเทพฯ เข้าร่วมงาน ณ คริสตจักรวัฒนา (ซอยสุขุมวิท 19) กรุงเทพฯ
นายจุติ กล่าวว่า วันนี้ กระทรวง พม. ได้มาร่วมโครงการฯ กับภาคประชาชน ในการดูแลสุขภาพของประชาชนกลุ่มเปราะบาง และเน้นให้เห็นถึงความสำคัญและความจำเป็นในการสร้างความเข้มแข็งให้กับเด็กตั้งแต่ก่อนอนุบาล ทั้งด้านมิติสุขภาพ สิ่งแวดล้อม ระบบนิเวศ และการศึกษาที่เหมาะสม ซึ่งจำเป็นอย่างยิ่งที่จะต้องสร้างให้เป็นคนเข้มแข็งเพื่อเป็นกำลังสำคัญในอนาคตของประเทศ สำหรับประชาชนที่เข้ารับบริการในวันนี้ มาจากชุมชนที่อยู่รอบๆ คริสตจักรวัฒนา รวมทั้งกลุ่มเปราะบาง และกลุ่มคนที่ไม่มีสัญชาติ ไม่สามารถเข้าถึงระบบ ซึ่งได้เปิดกว้างสำหรับทุกคนเข้ามาขอรับความช่วยเหลือ โดยมีทันตแพทย์ จิตอาสาที่เสียสละเวลาคอยให้บริการ จึงอยากให้ทุกคนเห็นถึงความสำคัญว่า รากฐานของชีวิตคือสุขภาพ ตามมาด้วยการศึกษา และระบบนิเวศน์ที่จำเป็น
นายจุติ กล่าวเพิ่มเติมว่า กิจกรรมวันนี้ เป็นการให้โอกาสกลุ่มคนที่ไม่มีโอกาสที่จะไปรักษาที่โรงพยาบาล นอกจากการให้บริการทันตกรรมแล้ว ยังมีรถพระราชทานที่สามารถตรวจมะเร็งได้ โดยไม่ต้องเสียเวลารอนาน และใช้เงินจำนวนมาก ซึ่งได้เปิดกว้างสำหรับทุกคนเช่นเดียวกัน ทั้งนี้ ต้องขอบคุณมูลนิธิสงเคราะห์ชาวไทย คริสตจักรวัฒนา และอาสาสมัครทันตแพทย์ ซึ่งเป็นจิตอาสาทั้งหมด และสิ่งที่ดีใจ คือ คุณหมอรุ่นใหม่เป็นผู้ให้ ไม่ประสงค์จะออกนาม แต่ทุกคนลงทุนทำเพื่อเด็ก เพื่ออนาคตของประเทศ เมื่อสังคมมีคนเกิดมาแล้วประสงค์ที่จะเป็นผู้ให้ สังคมย่อมจะมีความสุขมาก
#ช่วย24ชั่วโมง
#พม24ชม
#ข่าวพม
วันจันทร์ที่ 13 มีนาคม 2566
โฆษกรัฐบาลเผย นายกฯ ยินดีกับทัพนักกีฬาไทย ทำผลงานยอดเยี่ยมในการแข่งขัน Biwase cup 2023 และ Toyota Gazoo Racing Thailand International Challenge 2023)
โฆษกรัฐบาลเผย นายกฯ ยินดีกับทัพนักกีฬาไทย ทำผลงานยอดเยี่ยมในการแข่งขัน Biwase cup 2023 และ Toyota Gazoo Racing Thailand International Challenge 2023)
วันนี้ (13 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลงานของ นักกีฬาจักรยานประเภทถนนหญิงทีมชาติไทย ในรายการแข่งขัน บีวาเซ คัพ 2023 (Biwase cup 2023) ระหว่างวันที่ 8-17 มีนาคม 2566 ที่เวียดนาม และ นักกีฬาแบดมินตันเยาวชน ในการแข่งขัน โตโยต้า กาซู เรซซิ่ง ไทยแลนด์ อินเตอร์เนชั่นแนล ชาเลนจ์ 2023 (Toyota Gazoo Racing Thailand International Challenge 2023) ระหว่างวันที่ 7-12 มีนาคม 2566 ที่เทอร์มินอล 21 จังหวัดนครราชสีมา
โฆษกประจำสำนักนายกรัฐมนตรี กล่าวว่า ในรายการแข่งขัน บีวาเซ คัพ 2023 นักกีฬาจักรยานประเภทถนนหญิงทีมชาติไทยสามารถทำผลงานได้อย่างยอดเยี่ยม จากการแข่งขันทั้งหมด 10 สเตจ ซึ่ง จุฑาธิป มณีพันธุ์ สามารถเป็นผู้นำได้ที่หนึ่งในการแข่งขัน สเตจที่ 1 และ 2 ทำเวลาไปได้ 01:40:48 กับ 03:45:06 จากระยะทาง 66 กิโลเมตร และ 140 กิโลเมตร ตามลำดับ ในขณะที่ การแข่งขันในสเตจที่ 3 นักกีฬาไทยอีกคน เพชรดารินทร์ สมราช เป็นผู้นำในสเตจนี้ โดยทำเวลาไป 03:35:29 จากระยะทาง 120 กิโลเมตร ในการแข่งขันสเตจที่ 4 ชนิภรณ์ บัตริยะ เป็นผู้นำ ด้วยเวลา 03:17:58 จากระยะทาง 110 กิโลเมตร และในการแข่งขันสเตจที่ 5 จุฑาธิป มณีพันธุ์ สามารถขึ้นเป็นแชมป์ได้อีกครั้ง ด้วยเวลา 01:13:04 ระยะทางการแข่งขัน 50 กิโลเมตร นักกีฬาจักรยานประเภทถนนหญิงทีมชาติไทยสามารถขึ้นครองตำแหน่งแชมป์ได้ในการแข่งขันทุกสเตจที่ผ่านมา อย่างไรก็ดี การแข่งขันยังเหลืออีก 5 สเตจ ด้วยความพร้อมและศักยภาพของนักกีฬาไทยเอง จึงหวังเป็นอย่างยิ่งว่า นักกีฬาจะสามารถทำผลงานที่ยอดเยี่ยม เพิ่มขึ้นอีกเหมือนการแข่งขันในรอบที่ผ่านๆ มา
นอกจากนี้ อีกหนึ่งรายการแข่งขันที่นักกีฬาไทยสามารถทำผลงานได้ยอดเยี่ยมไม่แพ้กัน ได้แก่ รายการแข่งขัน โตโยต้า กาซู เรซซิ่ง ไทยแลนด์ อินเตอร์เนชั่นแนล ชาเลนจ์ 2023 ซึ่งเป็นเวทีการแข่งขันกีฬาแบดมินตันเยาวชนระดับนานาชาติ โดยในการแข่งขัน ประเภทคู่ผสม รอบชิงชนะเลิศ รุษฐนภัค อูปทอง กับ เฌอย์นิชา สุดใจประภารัตน์ คู่มืออันดับ 67 ของโลก พบกับ อัตนัน มัวลาน่า กับ นิต้า วีโอลีน่า มาวาล คู่จากมืออันดับ 95 ของโลกจากอินโดนีเซีย โดยไทยเอาชนะไปได้ 2 เกมรวด ด้วยคะแนน 21-13 และ 21-19 ในขณะที่การแข่งขันประเภทชายคู่ รอบชิงชนะเลิศ นันทกานต์ ยอดไพสง กับเฉลิมพล เจริญกิจอมร คู่มืออันดับ 38 ของโลก พบกับ ชอง ฮองเจียน กับ โก๊ะ ซีเฟย จากมาเลเซีย ซึ่งนักกีฬาไทยเอาชนะไปได้ที่ 2-1 เกม คะแนน 15-21, 21-15 และ 24-22
“นายกรัฐมนตรีชื่นชมและยินดีกับผลงานของนักกีฬาไทย ที่สามารถแสดงศักยภาพของคนไทยในการแข่งขันได้อย่างยอดเยี่ยม นายกรัฐมนตรีขอบคุณนักกีฬาและผู้มีส่วนร่วมทุกท่านที่มีวินัย ตั้งใจฝึกซ้อม และพัฒนาฝีมือของตนเอง เพื่อเป็นตัวแทนของชาติ ในเวทีการแข่งขันในระดับนานาชาติ ทั้งนี้ สำหรับการแข่งขัน บีวาเซ คัพ 2023 การแข่งขันดำเนินมาถึงครึ่งทาง โดยจากการแข่งขันที่ผ่านมา นักกีฬาไทยสามารถทำความเร็วนำมาได้ทุกรอบการแข่งขัน โดยนายกรัฐมนตรีเชิญชวนคนไทยร่วมติดตามการแข่งขัน และร่วมส่งแรงใจเชียร์นักกีฬาไทยในการแข่งขันรอบที่เหลือ” นายอนุชาฯ กล่าว